**ĮSAKYMAS**

**DĖL PAVEDIMO LINAI MASLAUSKIENEI**

2020 m. kovo 20 d. Nr. DĮV-267

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu ir atsižvelgdamas į Šilalės rajono savivaldybės jaunimo savanoriškos tarnybos organizavimo ir finansavimo tvarkos aprašą, patvirtintą Šilalės rajono savivaldybės tarybos 2019 m. kovo 28 d. sprendimo Nr. T1-72 ,,Dėl Šilalės rajono savivaldybės jaunimo savanoriškos tarnybos organizavimo ir finansavimo tvarkos aprašo patvirtinimo“:

1. P a v e d u Linai Maslauskienei, Šilalės rajono savivaldybės administracijos (toliau – Administracija) jaunimo reikalų koordinatorei:

1.1. telkti savanoriškai veiklai asmenis nuo 18 metų, galinčius padėti aprūpinti būtiniausiais maisto produktais ir kitais reikmenimis senyvo amžiaus asmenis arba asmenis, esančius saviizoliacijoje, kurie neturi galinčių tuo pasirūpinti artimųjų;

1.2. rinkti informaciją apie asmenis, kuriems būtų reikalinga savanorių pagalba.

2. Į p a r e i g o j u Liną Maslauskienę:

2.1. informaciją apie savanorių telkimą ir asmenų, kuriems reikalinga savanorių pagalba, registravimą paskelbti Šilalės rajono savivaldybės interneto svetainėje www.silale.lt ir vietinėje spaudoje;

2.2. savanorių ir asmenų, kuriems reikalinga savanorių pagalba, sąrašą nuolat atnaujinti ir informuoti Administracijos Socialinės paramos skyriaus vedėją;

2.3. savanorius pasitelkti tik tuo atveju, jeigu socialiniai darbuotojai dėl didelio poreikio nespės užtikrinti asmenų aprūpinimo maisto produktais ir kitais būtiniausiais reikmenimis.

3. S k i r i u Liną Maslauskienę atsakingą už savanorių veiklos koordinavimą.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius